2002 પછી ગુજરાતની વિધાનસભાની અને લોકસભાની આ પ્રથમ ચૂંટણીઓ છે જેમાં હજી સુધી ગોધરાકાંડ અને અનુગોધરા તોફાનો વિષે બંને મોટી પાર્ટીઓમાંથી એક પણ પાર્ટીએ હરફ સુધ્ધાં ઉચ્ચાર્યો નથી. સત્તાધારી ભાજપ માટે કદાચ નવાઈ ન લાગે પરંતુ સતત તેર-ચૌદ વર્ષથી જે મુદ્દે લઘુમતી સમુદાયના વોટ હાંસલ કરવાની કોંગ્રેસ કોશિશ કરી રહી હતી તેને બદલે તેણે આ વખતે ‘મંદિર નીતિ’ અપનાવી છે. કોંગ્રેસના ઉપપ્રમુખ રાહુલ ગાંધી ચૂંટણી પ્રચાર માટે જેટલીવાર ગુજરાત આવ્યા છે ત્યારે તેઓ રાજ્યના જાણીતા મંદિરોની મુલાકાતે ગયા જ છે.